Diari Oficial de la Generalitat Valenciana


Sumari del DOGV 8752, del 02-03-2020 (2020/1306)

Notificació de la sentència dictada en el recurs d'apel·lació número 186/2019.
------------------------------------------------------------------------------

### Dades del document

Número de DOGV
:   8752

Data del DOGV
:   02-03-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/1306


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el recurs d'apel·lació número 186/2019. [2020/1306]  
Inmaculada Rubio Sáenz, lletrada de l'Administració de justícia de la Secció Cinquena de l'Audiència Provincial d'Alacant, pel present edicte faig saber que en el recurs d'apel·lació número 186/2019, tramitat en aquesta secció, s'ha dictat sentència l'encapçalament i la part dispositiva de la qual diuen així:   
  
«Sentència núm. 497. Presidenta: María Teresa Serra Abarca.  
Magistrada: Susana Martínez González. Magistrat: Daniel Gil Palencia. A la ciutat d'Alacant, a vint-i-un de novembre de dos mil dènou. La Secció Cinquena de l'Audiència Provincial d'Alacant, integrada pels senyors expressats al marge, ha vist les actuacions de judici ordinari seguides en el Jutjat de Primera Instància núm. 4 de Sant Vicent del Raspeig, les quals coneix en grau d'apel·lació en virtut del recurs entaulat per la part demandant Nueva Akra 2, SL, havent intervingut en l'alçada aquesta part, en la seua condició de recurrent, representada per la procuradora Carolina Martí Sáez i dirigida pel lletrat José Luis Marchante García, i com a apel·lada la part codemandada Tomás Pareja Ramírez, representada per la procuradora Esther Pérez Hernández, amb la direcció de la lletrada Cristina Maruenda Pérez, i com apel·lada no personada la part codemandada Construcciones Belmiola, SL, declarada en situació de rebel·lia processal en la primera instància.  
Dispositiva  
Estimem el recurs d'apel·lació interposat per Nueva Akra 2, SL.  
  
Contra la sentència de data 16 de juliol de 2018, dictada en el judici ordinari número 835/2015, seguit davant del Jutjat de Primera Instància número 4 de Sant Vicent del Raspeig, i revoquem en part aquesta resolució, en el sentit que, estimant totalment la demanda interposada per Nueva Akra 2, SL, hem de declarar també la responsabilitat del demandat, Tomás Pareja Ramírez, en els defectes constructius estimats, i el condemnen a:  
1. Abonar a la demandant la quantitat de cent catorze mil cinc-cents catorze euros amb trenta-tres cèntims (114.514,33 €) més la quantitat de huit mil setze euros (8.016 €) en concepte d'IVA, més l'interés legal des del dia 28 de febrer de 2011.  
2. Solidàriament amb Construcciones Belmiola, SL, a reparar a costa seua els desperfectes existents en l'edificació situada al carrer Mercat, núm. 46 de Sant Joan d'Alacant, segons informe emés per l'arquitecte tècnic Escalante Asencio, consistents en rehabilitació de forjat dels soterranis 1 i 2 i reparació de mènsules en el soterrani 2, havent de redactar-se prèviament per un tècnic competent un projecte de reparació que establisca l'inventari complet i els criteris d'intervenció; seran per compte de tots dos condemnats solidaris els honoraris tècnics de projecte i direcció, així com les llicències, taxes, impostos i la totalitat de les despeses que supose la reparació.  
3. Pertoca la condemna en les costes de primera instància a tots dos demandats, de manera solidària.  
4. No pertoca la condemna en les costes d'aquesta alçada a cap de les parts, amb devolució del depòsit constituït per a recórrer.»  
I per deixar-ne constància i servisca de notificació de forma deguda al litigant declarat en rebel·lia i en ignorat parador, Construcciones Belmiola, SL, es publica el present edicte, amb advertiment a la part que contra aquesta resolució es poden interposar recursos de cassació i extraordinari per infracció processal davant de la Sala Primera del Tribunal Suprem, conformement al que es disposa respectivament en els articles 477.2.3r i 469 i disposició final setzena de la Llei d'enjudiciament civil, que podran formalitzar-se per escrit davant d'aquesta secció de l'Audiència en el termini de vint dies a comptar des de la seua notificació.»  
  
Alacant, 28 de novembre de 2019.- La lletrada de l'Administració de justícia: Inmaculada Rubio Sáenz.